Diari Oficial de la Generalitat Valenciana


Sumari del DOGV 3543, del 21-07-1999 (1999/6620)

Informació pública de l'aprovació definitiva de l'estudi de detall de la parcel·la 2.6, de Gran Alacant.
--------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6620


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de l'estudi de detall de la parcel·la 2.6, de Gran Alacant. [1999/Q6620]
  
El Ple d'aquest Ajuntament, en la sessió extraordinària urgent del dia 26 de maig de 1999, va acordar aprovar definitivament la modificació de l'estudi de detall relatiu a la parcel·la 2.6, de Gran Alacant, sol·licitat pel senyor Víctor Villanueva Colomina, en representació de la mercantil Inversiones Hipotecarias Mediterrráneo, SL, amb les condicions següents:
  
- La unitat mínima de projecte serà l'àrea denominada parcel·la en el quadre que defineix els paràmetres d'edificació (que la podrà absorbir per fases).
  
- Que s'accentuen els temes de control en la concessió de llicències i la resta d'instruments de gestió respecte dels aspectes registrals pel que fa a les condicions que s'hi posen i el compliment formal d'aquestes.
  
- S'accepten els vials públics reflectits fins a l'entroncament amb el vial de vorada entre el Olivo de Oro i la resta de l'edificació.
  
- Són elements comuns a totes les parcel·les la zona esportiva, la zona verda, el viari privat i, en general, totes les superfícies no destinades a ús públic.
  
- Que en qualsevol cas es garantisca la continuïtat d'ús gratuït de la zona de parapent, ja siga com a propietat privada o mitjançant la cessió a l'Ajuntament.
  
Aquest estudi de detall serà executiu una vegada publicada l'aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Es publica perquè se'n prenga coneixement general, d'acord amb el que s'estableix en els articles 52.1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra l'acord a què es fa referència que és definitiu en via administrativa s'hi pot interposar:
  
1. Amb caràcter potestatiu el de reposició en el termini d'un mes davant el Ple. Dins del termini del mes següent al de la interposició, caldrà resoldre'l. Si no es resol en aquest termini s'entendrà desestimat presumptament i s'hi podrà interposar el contenciós administratiu.
  
2. Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana amb seu a València, que s'hi podrà interposar en el termini de dos mesos. Aquest termini comptarà des de la notificació de l'acte si no s'ha utilitzat el potestatiu de reposició o des de la notificació de la resolució d'aquest recurs, si n'hi ha.
  
Si hi ha desestimació presumpta del recurs potestatiu de reposició, el termini serà de sis mesos des de la data en què aquella s'hi produïsca.
  
Tot això sense perjudici de poder exercitar qualsevol altre recurs que s'estime pertinent segons dret.